Cymodocea nodosa

Cymodocea nodosa er en art av sjøgras. Den er utbredt i Middelhavet, langs atlanterhavskysten fra Portugal til Senegal og ved Kanariøyene, Madeira og Kapp Verde.

Den vokser under vann, som regel på grunt vann ned til 2,5 m dyp, men av og til ned til 35–40 m. Den horisontale jordstengelen er kraftig og har korte, vertikale stilker med 2–5 blader. Bladene er 10–30 cm lange og 2–4 mm brede. Cymodocea nodosa vokser i tette bestander, ofte sammen med grønnalgen Caulerpa prolifera. Bestandene er viktige skjulesteder for sjøhester og andre dyr.

Arten er en pionerplante som dukker opp etter at sjøbunnen er blitt forstyrret. Når bunnsedimentene har stabilisert seg, etablerer Posidonia oceanica seg og fortrenger etter noen år C. nodosa.

 Referanser 

 Litteratur 



 Eksterne lenker 

miniatyr|venstre|Cymodocea nodosa på Sardinia
 Seagrass Recovery – Cymodocea nodosa

Kategori:Vassgroordenen
Kategori:Sjøgras
Kategori:Strengt beskyttede floraarter i Bernkonvensjonens appendiks I